ಕೊರೊನಾ ಲಸಿಕೆಗಾಗಿ 500 ಶತಕೋಟಿ ರೂ. ಕೇಂದ್ರ ಮೀಸಲು ಕೊರೊನಾ ಲಸಿಕೆ ಅಭಿವೃದ್ಧಿಪಡಿಸಲು ವಿವಿಧ ದೇಶಗಳು ಕಸರತ್ತು ನಡೆಸಿರುವ ಮಧ್ಯೆಯೇ ಕೇಂದ್ರ ಸರಕಾರ ಲಸಿಕೆಯನ್ನು ದೇಶಾದ್ಯಂತ ಪೂರೈಸಲು 500 ಶತಕೋಟಿ ರೂ. 7 ಶತಕೋಟಿ ಡಾಲರ್ ಬೃಹತ್ ಮೊತ್ತವನ್ನು ಮೀಸಲಿರಿಸಿದೆ. ಬಿಜೆಪಿ ಸರಕಾರ ಬಿಹಾರ ಚುನಾವಣೆ ಪ್ರಣಾಳಿಕೆಯಲ್ಲಿ ಬಿಹಾರದ ಜನತೆಗೆ ಉಚಿತ ಕೊರೊನಾ ಲಸಿಕೆ ನೀಡಲಾಗುವುದು ಎಂದು ಮಾಡಿರುವ ಘೋಷಣೆಗೆ ಕಾಂಗ್ರೆಸ್ ಸೇರಿದಂತೆ ವಿವಿಧ ಪಕ್ಷಗಳು ತೀವ್ರ ತರಾಟೆಗೆ ತೆಗೆದುಕೊಂಡಿದ್ದು, ಕೇವಲ ಬಿಹಾರಿಗಳಿಗೆ ಮಾತ್ರ ಯಾಕೆ ಉಚಿತ. ದೇಶದ ಜನರಿಗೆ ಏಕಿಲ್ಲ ಎಂದು ಪ್ರಶ್ನಿಸಿವೆ. ಈ ಆರೋಪಗಳ ಬೆನ್ನಲ್ಲೇ ಕೇಂದ್ರ ಸರಕಾರದ ಮೂಲಗಳ ಪ್ರಕಾರ ಪ್ರತಿಯೊಬ್ಬ ವ್ಯಕ್ತಿಗೆ ಒಂದು ಬಾರಿ 2 ಡಾಲರ್ ನಂತೆ 6ರಿಂದ 7 ಡಾಲರ್ ನಂತೆ 500 ಶತಕೋಟಿ ರೂಪಾಯಿಯನ್ನು ಮೀಸಲಿರಿಸಲಾಗಿದೆ ಎಂದು ತಿಳಿದು ಬಂದಿದೆ. ಇತ್ತೀಚೆಗಷ್ಟೇ ಕೇಂದ್ರ ಆರೋಗ್ಯ ಸಚಿವರು ಲಸಿಕೆ ಸಿದ್ಧಗೊಳ್ಳುತ್ತಿದ್ದಂತೆ ದೇಶದ ಜನತೆಗೆ ಕೊರೊನಾ ಲಸಿಕೆ ಪೂರೈಸಲು ಸಿದ್ಧತೆ ನಡೆಸಿದೆ ಎಂದು ಮುನ್ಸೂಚನೆ ನೀಡಿದ್ದರು.